طرفہ بنت عبد اللہ آل شیخ

طرفہ بنت عبداللہ الشیخ (عربی: طرفہ بنت عبداللہ آل الشیخ؛ 1884ء–1906ء) عبدالعزیز بن عبدالرحمن، نجد دے امیر (بعد وچ سعودی عرب دے شاہ عبدالعزیز) دی شریک حیات وچوں ہک ہَن تے شہزادی نورہ تے شاہ فیصل دی والدہ ہَن۔

 پس منظر تے ابتدائی زندگی 
link=https://ur.wikipedia.org/wiki/%D9%81%D8%A7%D8%A6%D9%84:King_Faisal_bin_Abdulaziz.jpg|left|thumb|طرفہ دا پُتر شاہ فیصل
طرفہ بنت عبداللہ الشیخ 1884ء وچ پیدا تھئین۔ انّھاں دی والدہ حیا بنت عبدالرحمن المقبل ہَن۔ اوہ ریاض دے نیڑے ہک ڳاں نال تعلق رکھݨ والے المقبل خاندان دی رکن ہَن۔

طرفہ دے والد، عبداللہ بن عبداللطیف، الشیخ خاندان دے رکن تے نجد دے امیر عبدالعزیز بن عبدالرحمن دے اہم مذہبی اساتذہ تے مشیراں وچوں ہک ہَن۔ بھانویں جو، جے تک امیر عبدالعزیز نے ریاض تے قبضہ نہ کیتا، عبداللہ امیر محمد بن عبداللہ الراشد دے حامی ہَن۔ طرفہ محمد بن عبدالوہاب دی اٹھویں نسل دی سِدھی اولاد وچوں ہک ہَن۔

 ذاتی زندگی تے موت 
طرفہ بنت عبداللہ نے ریاض تے قبضہ کرݨ دے فوراً بعد 1902ء وچ امیر عبدالعزیز نال شادی کیتی۔ اوہ عبدالعزیز دی تریجھی زال ہَن۔ طرفہ دی بھیݨ منیرہ نے عبدالعزیز دے سوتیلے بھائی محمد بن عبدالرحمن نال شادی کیتی، تے انّھاں دی ݙوجھی بھیݨ سارہ نے عبدالعزیز دے سڳے بھائی سعد بن عبدالرحمن نال شادی کیتی۔ ایہ شادیاں آل سعود تے الشیخ دے درمیان ربط کوں مضبوط کرݨ کِیتے حکمت عملی دے تحت کیتے ڳئے اقدامات ہَن۔

عبدالعزیز تے طرفہ دا پہلا بچہ نورہ 1904ء وچ پیدا تھیا۔ انّھاں دا پُتر فیصل اپریل 1906ء وچ ریاض وچ پیدا تھیا۔ طرفہ دا انتقال اکتوبر 1906ء وچ تھیا جݙݨ فیصل صرف چھ مہینے دا ہئی۔ انّھاں دی دھی نورہ نے ہک کزن خالد بن محمد نال شادی کیتی جیڑھے محمد بن عبدالرحمن دے پُتر ہَن۔ طرفہ دا پُتر فیصل 1964ء وچ سعودی عرب دا بادشاہ بݨیا۔

 حوالے 

ونکی:سعودی شہزادیاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے
ونکی:سعودی شخصیتاں
ونکی:شہزادیاں